Official Journal L 219 , 19/08/1999 P. 0053 - 0055



ROZHODNUTIE KOMISIE z 28. júla 1999, ktorým sa menia a dopĺňajú rozhodnutia 93/42/EHS a 95/109/ES o infekčnej bovinnej rhinotracheitíde hovädzieho dobytku určeného pre určité časti územia spoločenstva, a ktorým sa ruší rozhodnutie 97/250/ES (oznámené pod číslom dokumentu C(1999) 2477) (Text s významom pre EHP) (1999/579/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o problémoch týkajúcich sa zdravia zvierat ovplyvňujúcich obchod vo vnútri spoločenstva s hovädzím dobytkom a ošípanými[1], naposledy zmenenú a doplnenú smernicou 98/99/ES[2], a najmä na jej článok 9 a 10, (1) keďže rozhodnutie Komisie 93/42/EHS[3], naposledy zmenené a doplnené rozhodnutím 98/548/ES[4], poskytuje dodatočné záruky týkajúce sa infekčnej bovinnej rhinotracheitídy pre hovädzí dobytok určený pre Dánsko, Fínsko a Švédsko, ako aj pre určité regióny Rakúska bez výskytu tejto choroby; (2) keďže Rakúsko je toho názoru, že jeho územie je bez výskytu infekčnej bovinnej rhinotracheitídy a predložili Komisii podpornú dokumentáciu; (3) keďže rakúske orgány uplatňujú na vnútroštátne premiestňovanie hovädzieho dobytku pravidlá minimálne rovnocenné pravidlám plánovaným v súčasnom rozhodnutí; (4) keďže je vhodné navrhnúť určité dodatočné záruky kvôli ochrane pokroku dosiahnutého v Rakúsku; keďže z tohto dôvodu je vhodné zmeniť a doplniť toto rozhodnutie s cieľom poskytnúť takú istú záruku všetkým regiónom Rakúska; (5) keďže s cieľom zabezpečiť pokrok a úspešné ukončenie začatých programov eradikácie infekčnej bovinnej rhinotracheitídy, Rakúsku boli poskytnuté určité dodatočné záruky rozhodnutím Komisie 95/109/ES[5], naposledy zmeneným a doplneným rozhodnutím 98/621/ES[6]; keďže vzhľadom na navrhované opatrenia sa toto rozhodnutie musí príslušne zmeniť a doplniť; (6) keďže program eradikácie infekčnej bovinnej rhinotracheitídy v Rakúsku bol schválený rozhodnutím Komisie 97/250/ES[7] na obdobie troch rokov; keďže vzhľadom na navrhované opatrenia sa toto rozhodnutie musí zrušiť; (7) keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 93/42/EHS sa mení a dopĺňa takto: 1) Článok 3 sa nahrádza týmto článkom: "Článok 3 V prípade hovädzieho dobytku určeného do členských štátov alebo do ich regiónov uvedených v prílohe rozhodnutia C ods. 4 certifikátu o zdravotnom stave uvedenom v prílohe F, vzor 1 smernice Rady 64/432/EHS sa musí vyplniť takto: - "infekčná bovinná rhinotreacheitída" sa musí uviesť po prvej zarážke, - odkaz na rozhodnutie Komisie 93/42/EHS musí byť uvedený na konci druhej zarážky." 2. Príloha sa nahrádza prílohou k tomuto rozhodnutiu. Článok 2 Rozhodnutie Komisie 95/109/EHS sa mení a dopĺňa takto: 1) Článok 2 sa nahrádza týmto článkom: "Článok 2 V prípade hovädzieho dobytka určeného do členských štátov alebo do regiónov členských štátov uvedených v prílohe k tomuto rozhodnutiu, oddiel C ods. 4 certifikátu o zdravotnom stave uvedenom v prílohe F, vzor 1 smernice Rady 64/432/EHS sa musí vyplniť takto: - "infekčná bovinná rhinotreacheitída" sa musí uviesť po prvej zarážke, - odkaz na rozhodnutie Komisie 95/109/ES musí byť uvedený na konci druhej zarážky." 2. V prílohe sa vypúšťa odkaz na Rakúsko. Článok 3 Rozhodnutie 97/250/EHS sa týmto ruší. Článok 4 Toto rozhodnutie nadobúda účinnosť 1. októbra 1999. Článok 5 Toto rozhodnutie je adresované členským štátom. V Bruseli 28. júla 1999 Za Komisiu Franz FISCHLER člen Komisie PRÍLOHA Členský štát Región Dánsko všetky regióny Rakúsko všetky regióny Fínsko všetky regióny Švédsko všetky regióny [1] Ú.v. ES 121, 29.7.1964, s. 1977/64. [2] Ú. v. ES L 358, 31.12.1998, s. 107. [3] Ú. v. ES L 16, 25.1.1993, s. 50. [4] Ú. v. ES L 263, 26.9.1998, s. 35. [5] Ú. v. ES L 79, 7.4.1995, s. 32. [6] Ú. v. ES L 296, 5.11.1998, s. 15. [7] Ú. v. ES L 98, 15.4.1997, s. 19.